stanford-oval/wikipedia huggingface dataset:
אוטונומו טכנולוגיות
היסטוריה

החברה הוקמה בשנת 2015 על ידי בן וולקוב, שמשמש כמנכ"ל החברה, ואבנר כהן, שהיה נשיא החברה והפסיק להיות פעיל בה בסוף 2017. מרכז הפיתוח של החברה שוכן בהרצליה. היא מעסיקה כ-70 עובדים בישראל ובארצות הברית.
נכון לפברואר 2021 החברה אוספת מדי יום יותר מארבעה מיליארד נתונים, מיותר מ-40 מיליון כלי רכב המתקשרים עם שרתיה. הנתונים נאספים מחיישני המכונית, וכוללים מיקום, מהירות, תאוצה, קילומטרז', לחץ אוויר בצמיגים ועוד. נתונים אלה משודרים בזמן אמת אל שרתי החברה, ונשמרים במאגר הנתונים שלה. מידע המופק מנתונים אלה משמש צרכנים שונים, ובהם יצרני רכב, ציי רכב ונותני שירותים לענף הרכב. לחברה שיתופי פעולה עם יצרני רכב, בהם פז'ו-סיטרואן, פיאט-קרייזלר, BMW, מיצובישי, מרצדס וניסאן-רנו. החברה מתגמלת את הנהגים בסיוע במציאת חניה, בתלושי דלק ועוד. החברה מספקת את שירותיה במודל SaaS, והיא פועלת על שרתי מחשוב ענן של AWS.
גיוס הון והנפקת החברה

באוקטובר 2016 גייסה החברה 12 מיליון דולר, בהמשך לשלושה מיליון דולר שגויסו בדצמבר 2015. באפריל 2017 גייסה החברה עוד 25 מיליון דולר. בפברואר 2018 גייסה החברה עוד שלושה מיליון דולר. באוגוסט 2021 החלה החברה להיסחר בבורסת נאסד"ק לפי שווי של 1.26 מיליארד דולר, לאחר שהתמזגה עם חברת ספאק אמריקאית. במועד זה החברה עדיין לא הייתה רווחית. מההנפקה עד לאוקטובר 2022 צללה מניית החברה בתשעים וחמשה אחוז לשווי של 38 מיליון דולר. בסוף 2022 פיטרה החברה רבים מעובדיה.
בפברואר 2023, בעת ששווי השוק של אוטונומו היה 70 מיליון דולר, הגיעה החברה להסכם מיזוג עם חברת שירותי הדרך האמריקאית Urgently, לפיו בעלי המניות של אוטונומו יקבלו כ-33% בחברה הממוזגת.
גיוס הון והנפקת החברה > רכישות

באוקטובר 2021 רכשה החברה את חברת "ניורה לבס" הישראלית, תמורת 50 מיליון דולר.
בפברואר 2022 הודיעה החברה על רכישת חברת The Floow הבריטית, המספקת תוכנה כשירות (SaaS) של טכנולוגיית ביטוח, תמורת 31.5 מיליון דולר ועוד 37.5 מיליון דולר מותנים בביצועים. השלמת הרכישה מצריכה אישור רגולטורי בבריטניה.
הערות שוליים

↑  כך נמחקו יותר ממיליארד דולר תוך 6 חודשים: הסיפור..., באתר tech12, ‏2022-03-16
↑  יוסי הטוני, ‏"המטרה שלנו היא לייצר ערך לנהגים", באתר "אנשים ומחשבים", 10 במרץ 2019
↑  הילה חיימוביץ', גיוס: otonomo הישראלית מגייסת 12 מיליון דולר, באתר "גיקטיים", 1 בנובמבר 2021
↑  יניב אביטל, פחות מחצי שנה אחרי הסבב הקודם: otonomo הישראלית מגייסת עוד 25 מיליון דולר, באתר "גיקטיים", 7 באפריל 2017
↑  יניב אביטל, הרכב שלכם הופך לחנות אפליקציות: otonomo מגייסת עוד 3 מיליון דולר, באתר "גיקטיים", 21 בפברואר 2018
↑  סופי שולמן, הישראלית הטרייה בניו יורק: אוטונומו החלה להיסחר לפי שווי של 1.26 מיליארד דולר, באתר כלכליסט, 16 באוגוסט 2021
↑  שירי חביב ולדהורן, ‏קריסתן של מניות האוטוטק הישראליות שהגיעו לוול סטריט כמעט בלי הכנסות, באתר גלובס, 19 ביולי 2022
↑  סופי שולמן, לאחר שנחתכה במיליארד דולר: אוטונומו תפטר עשרות עובדים, באתר כלכליסט, 28 באוגוסט 2022;
סופי שולמן, "מי שיקבל מייל - מפוטר": אוטונומו מפטרת מחצית מעובדיה, רובם בישראל, באתר כלכליסט, 8 בדצמבר 2022
↑  סופי שולמן, התחילה בהייטק - מסיימת בשירותי גרירה: אוטונומו הישראלית נמכרת כשהיא בשפל, באתר כלכליסט, 10 בפברואר 2023
↑  Otonomo and Urgently to Combine to Create Leading Mobility Services Company, Urgently, February 9, 2023
↑  יניב אביטל, ‏אוטונומו רוכשת את Neura הישראלית ב-50 מיליון דולר, באתר Geektime‏, 5 באוקטובר 2021
↑  אוטונומו רוכשת את דה פלו הבריטית בכ-69 מיליון ד', באתר "אנשים ומחשבים", 28 בפברואר 2022
אולג גוסב

אולג אנטוליוביץ' גוסב (באוקראינית: Гусєв Олег Анатолійович, נולד ב-25 באפריל 1983 בכפר סטפניבקה שבמחוז סומי) הידוע גם כאולג הוסייב, הוא כדורגלן עבר אוקראיני ששיחק כקיצוני וכמגן ימני. לזכותו 98 הופעות במדי נבחרת אוקראינה.
קריירה

גוסב גדל במחלקת הנוער של המועדון ממחוז הולדתו, ספרטק סמי. את הקריירה המקצוענית שלו הוא החל בקבוצת ארסנל קייב בשנת 2002, בגיל 19. הוא שיחק בארסנל קייב במשך עונה אחת, וכבש במדי הקבוצה שער אחד ב-23 משחקים.
בקיץ 2003 עבר גוסב למועדון הצמרת האוקראיני דינמו קייב. כבר בעונת הבכורה שלו בדינמו, עונת 2003/2004, הוא כבש שבעה שערים במסגרת ליגת העל האוקראינית וסייע לקבוצתו לזכות באליפות אוקראינה, שהייתה התואר הראשון בקריירה שלו. במסגרת משחקיו בדינמו קייב הוא השתתף בעונה זו לראשונה בליגת האלופות, וכבש שער אחד במסגרת המפעל, שבו קבוצתו לא צלחה את שלב הבתים.
בעונת 2004/2005 המשיך גוסב להיות שחקן חשוב בדינמו, כאשר כבש שלושה שערים. הוא זכה עם הקבוצה בעונה זו בגביע האוקראיני, אף שקבוצתו איבדה את האליפות לשחטאר דונצק. בעונה הבאה הוא זכה עם דינמו בגביע אוקראיני שני ברציפות, וכבש שבעה שערים בכל המסגרות, אחד מהם בהפסד במוקדמות ליגת האלופות לת'ון.
לאחר ששיחק בהצטיינות במדי נבחרת אוקראינה במונדיאל 2006, היה גוסב מבוקש על ידי קבוצת אולימפיק ליון הצרפתית, אך נשיא המועדון סירב לשחררו, בטענה שיחד עם ארטיום מילבסקי ורוסלאן רוטאן הוא אחד משחקני העתיד של דינמו. גוסב המשיך להפגין יכולת טובה בעונת 2006/2007, כאשר כבש ארבעה שערי ליגה וזכה עם דינמו באליפות השנייה שלו. באותה עונה הוא זכה עמה גם בגביע האוקראיני, וכך השלים דאבל ראשון בקריירה.
בעקבות יכולתו בשנים אלו, הפך גוסב לאחד משחקני הקישור הבולטים בכדורגל האוקראיני, על אף גילו הצעיר יחסית. עם זאת, פציעה קשה במהלך עונת 2007/2008 גרמה לו להחמיץ את כל שארית משחקי העונה, והשביתה אותו גם לתוך העונה שלאחר מכן, עד שחזר לשחק בנובמבר 2008. לאחר חזרתו, זכה גוסב עם דינמו קייב באליפות השלישית שלו ב-2009, והעפיל עמה באותה עונה עד לחצי גמר גביע אופ"א.
גוסב היה שותף לזכייתה של הקבוצה באליפות אוקראינה בעונות 2014/15 ו-2015/16 ובגביע האוקראיני בעונות 2013/14 ו-2014/15.
ב-17 בדצמבר 2016 הודיעה הנהלת דינמו קייב כי לא תחדש את חוזהו של אולג גוסב. ביוני 2017 חתם גוסב על חוזה חדש בדינמו למשך שנה אחת.
נבחרת לאומית

גוסב החל לשחק בנבחרת הלאומית של אוקראינה בשנת 2003, ומאז הפך לאחד מהקשרים הפותחים הקבועים של הנבחרת. הוא מחזיק ב-50 הופעות ושישה שערים במדיה.
גוסב היה שותף להעפלה הראשונה בתולדות נבחרת אוקראינה למונדיאל 2006, ובכך היה זה גביע העולם הראשון בקריירה שלו. הוא אף כבש שער בניצחון 0-3 על טורקיה במשחקי המוקדמות, שהיה שער הבכורה שלו בנבחרת. במונדיאל עצמו, סייע גוסב לאוקראינה להעפיל עד לרבע הגמר, שם הפסידה לנבחרת איטליה. בדו-קרב בעיטות העונשין בשלב שמינית הגמר מול נבחרת שווייץ, הבקיע גוסב את הפנדל שהכריע את המשחק.
גוסב שיחק בקביעות בנבחרתו גם במוקדמות יורו 2008, וכבש ארבעה שערים במסגרת המשחקים, בהם צמד שערים בניצחון 0-5 על איי פארו. עם זאת, הקמפיין היה כושל עבור אוקראינה, שסיימה במקום הרביעי בלבד בביתה ולא הצליחה להעפיל לאליפות אירופה. במוקדמות מונדיאל 2010 הוא המשיך להיות חבר בסגל הנבחרת.
תארים

אליפות אוקראינה: 2003/04, 2006/07, 2008/09, 2014/15, 2015/16
הגביע האוקראיני: 2005/06, 2006/07, 2013/14, 2014/15
הסופר קאפ האוקראיני: 2004, 2006, 2007, 2009, 2011
כדורגלן השנה באוקראינה: 2005
אוהרסקי ברוד

אוהרסקי ברוד (בצ'כית: Uherský Brod; בגרמנית: Ungarisch Brod, אונגריש ברוד; בהונגרית: Magyarbród, מגיארברוד) היא עיירה המונה כ-16,500 תושבים במחוז זלין בצ'כיה. היישוב שוכן 300 ק"מ דרומית-מזרחית לפראג, בדרום-מזרח מוראביה, בהרי ויזוביצה (Vizovická vrchovina) וסמוך להרי הקרפטים הלבנים (Bílé Karpaty).
היסטוריה

השם "אוהרסקי ברוד" הוא וריאציה בצ'כית על "המעברה ההונגרית". בשם "ברוד" או "נה ברודיה" (=[על] המעברה) מופיע במקורות מהמאה העשירית. בשנת 1272 קיבלה מעמד "עיר מלך" מהמלך פז'מיסל אוטקאר השני (אנ').
במאה ה-16 פרחה העיירה תחת שלטונו של יאן מקונוביץ (Jan z Kunovic). בית העירייה ובית האצילים נבנו בתקופה זו. בראשית המאה ה-17 תקפו ההונגרים את העיירה בסדרת פלישות.
מאוחר יותר החלו לצמוח בעיירה קהילה גרמנית וקהילה יהודית ובמאה ה-19 העיירה עברה פיתוח תעשייתי, אך הצליחה לשמור על אופייה הכפרי.
מלחמת העולם השנייה הביאה לפלישה נוספת ולפיתוח תעשיות צבאיות בשירות גרמניה הנאצית ששלטה באזור. צ'סקה זברויובקה, יצרנית כלי נשק, מילאה תפקיד מוביל בתעשייה האזורית.
היסטוריה > המאה ה-21

ב-24 בפברואר 2015 אירע ירי במסעדה באוהרסקי ברוד. תשעה בני אדם נהרגו, כולל היורה, מקומי בן 63. אישה נוספת נפצעה קשה אך שרדה. שר הפנים הצ'כי, מילאן חובאנץ (אנ'), הצהיר כי "על פי הידוע לא מדובר בפיגוע".
הקהילה היהודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-22 ביולי 2011 הפכו אלמונים שמונה מצבות בבית הקברות היהודי במה שנראה כמעשה אנטישמי.
בתקופת מלחמת העולם השנייה אבדה הקהילה היהודית בעיירה. התזכורת הבולטת לקהילה זו היא בית הקברות היהודי בעיירה.
אתרים בולטים

קרוב לאוהרסקי ברוד נמצא אזור הגנת הטבע הרי הקרפטים הלבנים ונתיבי האופניים הטרנס-קרפטיים, המהווים אטרקציה תיירותית. בעיירה פועלת מבשלת בירה מקומית המספקת משקאות בעיקר באזור. על גבעה מעל לעיירה נמצא מצפה כוכבים שהוקם בשנת 1961, מצפה שמומן ונבנה על ידי תושבי העיירה. המצפה תכנן פלנטריום גדול שיעזור בפעילותו החינוכית.
אוהרסקי ברוד היא מקום הולדתו האפשרי של יוחנן עמוס קומניוס, או - בסבירות גבוהה יותר - מקום בו התגורר תקופת-מה. בעיירה פועל מוזיאון ובית ספר הנושא את שמו של קומניוס. הקשר לקומניוס היה הסיבה לכריתת ברית ערים תאומות בין אוהרסקי ברוד לבין העיר נארדן(אנ') בהולנד, שם קבור קומניוס.
ספורט

מועדון כדורגל מקומי, ČSK Uherský Brod, משחק בליגת הכדורגל מורביה – שלזיה (השלישית בליגות הכדורגל בצ'כיה).
עיירות תאומות

לאוהרסקי ברוד ברית ערים תאומות עם:
הולנד נארדן (אנ'), הולנד
פורטוגל אורם (אנ'), פורטוגל
סלובקיה נובה מסטו נד ואהום (אנ'), סלובקיה
פולין גיירלטוביצה (אנ'), פולין
הערות שוליים

↑  At least 8 dead as gunman opens fire in Czech restaurant - Toronto Star, Associated Press, 2015-02-24
↑  "Cemetery vandalized". Coordination Forum for Countering AntisemitismCFCA. 22 ביולי 2011. נבדק ב-15 בספטמבר 2012. {{cite web}}:  (עזרה)
↑  "Partnerská města" (בצ׳כית). Město Uherský Brod. נבדק ב-2019-08-24.
| --- | --- |
בקרת זהויות :  NLI: 987007562201205171  GND: 4119295-3  ISNI: 0000 0004 0454 6449  LCCN: n85118050  NKC: ge131203  VIAF: 130678607   WorldCat (עם VIAF): 130678607 
מצבות בבית הקברות היהודי החדש באוהרסקי ברוד
יוחנן עמוס קומניוס
אדיסון (ניו ג'רזי)

| --- | --- |
חותם אדיסוןחותם אדיסון

 מדינה:  ארצות הברית ארצות הברית
 ראש העיר:  Sam Joshi
 תאריך ייסוד:  1651 
 על שם:  תומאס אלווה אדיסון 
 שטח:  79.351 קמ"ר
 גובה:  35 מטרים
 אוכלוסייה:  ‏
  ‑ בעיר:  107,588 (1 באפריל 2020)
 קואורדינטות:  40°31′39″N 74°23′36″W﻿ / ﻿40.5274°N 74.3933°W﻿ / 40.5274; -74.3933 
 אזור זמן:  אזור זמן מזרחי
 https://www.edisonnj.org/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אדיסון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אדיסון(למפת ניו ג'רזי רגילה) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאדיסון(למפת ניו ג'רזי מוגדלת) טרנטון ניוארק ג'רזי סיטי פטרסון לייקווד טומס ריבר קמדן ויינלנד פרסיפני-טרוי הילס אטלנטיק סיטי ניו יורק פנסילבניה דלאוור האוקיינוס האטלנטיאדיסון  he tabBackground:;tabBorder:#aaa;defaultTab:0;
 
אדיסון (באנגלית: Edison) היא עיר הממוקמת במרכז מדינת ניו ג'רזי שבארצות הברית ומהווה חלק ממטרופולין העיר ניו יורק. בשנת 2020 התגוררו בעיר כ-107,588 תושבים, מה שהופך אותה לעיר השישית בגודלה בניו ג'רזי (זאת בהשוואה למקום החמישי בשנת 2010).
שמה המקורי של העיר היה בעבר עיירת ראריטן אשר הוקמה והוכרזה ב-17 במרץ 1870. שם העיירה נבע משם אחד השבטים הילידיים באזור. השם שונה רשמית ל"אדיסון" ב-10 בנובמבר 1954, על שמו של הממציא תומאס אדיסון, שאחת ממעבודתיו פעלה באזור.
היסטוריה

התושבים המוקדמים ביותר באזור היו השבט הלנאפי. ההתיישבות האירופאית באזור החלה במאה ה-17.
עם פרוץ מלחמת העולם הראשונה, הוקם בסמוך לעיר מפעל לעיבוד כימיקלים נדיפים. בשנת 1924 חלקים מהמפעל התפוצצו וגרמו לשריפה. באסון זה נהרגו 20 אנשים ונהרסו כמה קילומטרים רבועים מהעיירה.
בתחילת המאה ה-21 אדיסון הייתה אחת מהערים הצומחות ביותר בניו ג'רזי. במפקד האוכלוסין הלאומי משנת 2000, אדיסון הייתה העיר החמישית המאוכלסת ביותר במדינה, לאחר הערים ניוארק, ג'רזי סיטי, פטרסון ואליזבת.
כיום מתגוררים באדיסון תושבים רבים ממעמד הביניים, וחיות בה למעלה מ-75 קהילות אתניות. באדיסון אף יש קהילה יהודית גדולה עם מספר בתי כנסת ובית ספר. בנוסף על כך, ישנה גם קהילה הודית צומחת ומספר מקדשים המשרתים את הצרכים הדתיים של הקהילה.
היסטוריה > פעילותו של אדיסון

בשנת 1876, תומאס אדיסון הקים את ביתו ואת מעבדת המחקר שלו באחת האתרים שכיום חלק מהעיירה - אז באזור נידח יחסית. בעת מותו בגיל 83 בשנת 1931, הממציא הפורה צבר שיא של 1,093 פטנטים על יצירות ובהן הפטיפון, מצלמת הקולנוע, נורת הלהט ועוד. מעבדת "מנלו פארק" של אדיסון הייתה משמעותית בכך שהייתה אחת המעבדות הראשונות שיישמה באופן מעשי ומסחרי את המחקר המדעי. במעבדה זו אדיסון המציא את הפטיפון וחוט עמיד בשביל נורות הלהט שלו. רחוב "כריסטי" בעיירה היה הרחוב הראשון בעולם שהואר באורות חשמליים. בשנת 1886 אדיסון עזב את העיירה.
דמוגרפיה

אדיסון נחשבת למרכז משמעותי של אוכלוסייה אסייתית. במפקד האוכלוסין של 2010, 28.3% מתושבי אדיסון זיהו את עצמם כהודים-אמריקאים.
| התפתחות האוכלוסייה> מפקד | התפתחות האוכלוסייה> אוכלוסייה | התפתחות האוכלוסייה>  | התפתחות האוכלוסייה> %± |
| --- | --- | --- | --- |
| 1870 | 3,460 |  | — |
| 1880 | 3,789 |  | 9.5% |
| 1890 | 3,018 |  | −20.3% |
| 1900 | 2,801 | * | −7.2% |
| 1910 | 2,707 | * | −3.4% |
| 1920 | 5,419 |  | 100.2% |
| 1930 | 10,025 |  | 85.0% |
| 1940 | 11,470 |  | 14.4% |
| 1950 | 16,348 |  | 42.5% |
| 1960 | 44,799 |  | 174.0% |
| 1970 | 67,120 |  | 49.8% |
| 1980 | 70,193 |  | 4.6% |
| 1990 | 88,680 |  | 26.3% |
| 2000 | 97,687 |  | 10.2% |
| 2010 | 99,967 |  | 2.3% |
| 2020 | 107,588 |  | 7.6% |
Population sources: 1870-1920 1870 1880-1890 1890-1910 1910-1930 1930-1990 2000 2010 * = Lost territory during previous decade.
בשנים 2006–2010 ההכנסה החציונית למשק בית הייתה 86,725 דולר וההכנסה החציונית למשפחה הייתה 100,008 דולר. לגברים הייתה הכנסה חציונית של 66,898 דולר לעומת 50,953 דולר לנשים. כ-3.5% מהמשפחות ו-7.2% מהאוכלוסייה היו מתחת לקו העוני, כולל 8.6% מאלו מתחת לגיל 18 ו-6.3% מבני 65 ומעלה.
ממשל ופוליטיקה > שלטון מקומי

מועצת העיר מורכבת משבעה נציגים וראש עיר הנבחרים אחת לארבע שנים. בשנים אי זוגיות 3–4 נציגים עומדים לבחירה, ביחד עם ראש העיר.
האישה הראשונה שאיישה את תפקיד ראש העיר באדיסון, הייתה אנטוניה "טוני" ריגליאנו, שסיימה את כהונתה ב-31 בדצמבר 2013.
ממשל ופוליטיקה > נציגות פדרלית, מדינתית ומחוזית

העיר אדיסון נמצאת במחוז הקונגרס השישי של ניו ג'רזי. מחוז זה מיוצג על ידי הדמוקרט פרנק פלון. נציגיה של אדיסון לרשות המחוקקת של ניו ג'רזי אף הם משתייכים למפלגה הדמוקרטית.
נכון למרץ 2011, היו בעיירה אדיסון רשומים בסך הכל 53,352 מצביעים לנשיאות. מתוכם 25,163 (47.2%) היו רשומים כדמוקרטים, 6,242 (11.7%) נרשמו כרפובליקנים ו-21,929 (41.1%) נרשמו לא השתייכו לאף מפלגה. בכל מערכות הבחירות לנשיאות בשנים 2004–2016 ניצח המועמד הדמוקרטי ברוב מוחלט.
ערים תאומות

הרפובליקה העממית של סין שה-ג'יאג'וואנגצ, חביי, הרפובליקה העממית של סין
הודו ואדודארה, גוג'ראט, הודו
הערות שוליים

↑  Table 1.
1 2  Snyder, John P. The Story of New Jersey's Civil Boundaries: 1606–1968, Bureau of Geology and Topography, Trenton, New Jersey, 1969. p. 170 re Edison Township, p. 173 re Raritan Township.
1 2  The Counties and Most Populous Cities and Townships in 2010 in New Jersey: 2000 and 2010, New Jersey Department of Labor and Workforce Development.
↑  Gordon, John Steele. "10 Moments That Made American Business", American Heritage (magazine)|American Heritage, February/March 2007.
↑  An Edison Historical Timeline, Township of Edison.
↑  Thomas Edison and Menlo Park, The Thomas Edison Center at Menlo Park.
1 2  DP-1 - Profile of General Population and Housing Characteristics: 2010 for Edison township, Middlesex County, New Jersey, United States Census Bureau.
↑  Compendium of censuses 1726-1905: together with the tabulated returns of 1905, New Jersey Department of State, 1906. Accessed October 9, 2013.
↑  Raum, John O. The History of New Jersey: From Its Earliest Settlement to the Present Time, Volume 1, p. 248, J. E. Potter and company, 1877. Accessed October 9, 2013. "Raritan township was formed from Piscataway and Woodbridge in 1870, and has a population of 3,460. It is nine miles north and south and six east and west "
↑  Staff. A compendium of the ninth census, 1870, p. 260. United States Census Bureau, 1872. Accessed November 22, 2012.
↑  Porter, Robert Percival. Preliminary Results as Contained in the Eleventh Census Bulletins: Volume III - 51 to 75, p. 98. United States Census Bureau, 1890. Accessed July 14, 2012. Listed as Raritan Township; Shows 1890 population of 3,789.
↑  Thirteenth Census of the United States, 1910: Population by Counties and Minor Civil Divisions, 1910, 1900, 1890, United States Census Bureau, p. 337. Accessed July 14, 2012. Listed as Raritan Township.
↑  Fifteenth Census of the United States : 1930 - Population Volume I, United States Census Bureau, p. 717. Accessed January 25, 2012.
↑  Table 6. New Jersey Resident Population by Municipality: 1930 - 1990 (אורכב 10.05.2015 בארכיון Wayback Machine), New Jersey Department of Labor and Workforce Development. Accessed June 28, 2015.
↑  DP03: Selected Economic Characteristics from the 2006-2010 American Community Survey 5-Year Estimates for Edison township, Middlesex County, New Jersey, United States Census Bureau.
↑  2012 New Jersey Legislative District Data Book, Rutgers University Edward J. Bloustein School of Planning and Public Policy, March 2013, p. 84.
↑  Edison Municipal Council, Township of Edison.
↑  Mayor Antonia Ricigliano Township of Edison, backed up by the Internet Archive as of September 7, 2013.
↑  Voter Registration Summary - Middlesex, New Jersey Department of State Division of Elections, March 23, 2011.
↑  "Position Paper on Sister State and Sister City Relations Between Australia and China", Australia-China Chamber of Commerce and Industry of New South Wales, dated November 14, 2001.
| --- | --- |
בקרת זהויות :  NLI: 987007554792205171  LCCN: n79126491  MusicBrainz: 544d973b-7b16-4645-80a1-9445a292cd41   WorldCat (עם LCCN): n79-126491
אחווה (קבוצה)

אחווה הייתה קבוצה לעבודה קבלנית בארץ ישראל.
הקבוצה נוסדה בארצות הברית בשנת 1912 ביוזמתו של נחמן סירקין במטרה להתיישב בארץ ישראל ביישוב חקלאי קואופרטיבי. חברי אחווה היו ברובם חברי תנועת פועלי ציון.
היסטוריה

חלק מחברי הקבוצה עלו לארץ ישראל בשנים 1913 ו-1914 והתיישבו בפתח תקווה. לאחר העלייה התגבשה קבוצת "אחווה" בארץ לכדי קבוצה קבלנית. הקבוצה כללה גרעין של עולים מצפון אמריקה ואליהם התווספו חלוצים מאנשי "פועלי ציון" בעלי אידאולוגיה דומה לזו של הגרעין המייסד. בין מארגני הקבוצה בארץ ישראל היו נתן-נטע הרפז (גולדברג) ויעקב אחוה (פרוז'נסקי).
קבוצת "אחווה" התקשרה עם המעסיקים על בסיס חוזים ארוכי טווח, וזאת בשונה מן התפיסה המקובלת אז של שכירי יום. בנוסף התחייבה הקבוצה להשגת היעדים הקבלניים וזאת מבלי לחייב את המעסיק על חריגה בכמות העובדים שידרשו לכך. מטרתה של הקבוצה הקבלנית הייתה העלאת הכדאיות הכלכלית של העסקת פועלים יהודים בעבודות שונות תוך יצירת יציבות תעסוקתית לפועלים עצמם. קבוצת "אחווה" הייתה להצלחה, ובעקבותיה קמו עוד קבוצות קבלניות ברחבי ארץ ישראל. חלק מחברי הקבוצה עבדו בבית הספר החקלאי מקוה ישראל ושכרם סייע לחברי הקבוצה שנשארו בפתח תקווה.
חלק ניכר מהגברים הכשירים של הקבוצה התגייסו לגדודים העבריים ולאחר תום המלחמה העתיקה הקבוצה את מיקומה לחיפה. אחרי ניסיון כושל להתיישב באזור ערד, הקימו חלק מחברי הקבוצה ב-1922 את קיבוץ יגור. לפני עלייתם לקרקע ביגור סייעו תשעה מחברי הקבוצה בשמירה בעת מדידת שטחי המחצבה של בית חרושת נשר. הם התגוררו בחאן במקום, ולפרנסתם עבדו בחקלאות. ב-1924 חלק מהחברים היו בין מייסדי קיבוץ גבעת השלושה. חברים נוספים הצטרפו ליישובים אחרים.
הנצחה

על שם הקבוצה רחוב בחיפה ובערד.
הערות שוליים

↑  יעקב אחוה (פרוז'נסקי) באתר קיבוץ עינת
↑  אמציה פלד, רחוב אחוה, בתוך "מדריך רחובות חיפה", באתר האינטרנט של עיריית חיפה
אוואטיקי

האוואטיקי (בלטינית: Avatici; בגאלית עתיקה: Auaticoi) היה שבט גאלי ששכן בסמוך לאטנג דה בר (אנ'), בין שפך נהר הרון ומסאליה (מרסיי המודרנית), בתקופת האימפריה הרומית.
שם

הם מוזכרים כ-Au̓atilō͂n (Αὐατιλῶν גם Αὐατικῶν) על ידי תלמי (המאה ה-2 לספירה), וכאופידום Maritima Avaticorum מתועד על ידי פליניוס הזקן (המאה ה-1 לספירה) ועל ידי פומפוניוס מלה (המאה ה-1 לספירה).
גאוגרפיה > טריטוריה

שבט האוואטיקי שכן ליד Étang de Berre, דרומית-מערבית ל-Salvii, ואולי צפונית-מערבית לטריקורס. שטחם השתרע מהחלק המזרחי של שפך נהר הרון מערבית למסאליה, ומהים התיכון ועד הקראו בצפון.  לפי ההיסטוריון גאי בארוול (אנ'), הם היו חלק מהקונפדרציה הסלובית.
גאוגרפיה > יישובים

העיר הראשית שלהם הייתה ממוקמת בפרובינקיה גאליה נארבוננסיס, הייתה ידועה בשם Maritima Avaticorum. מיקומו של היישוב אינו מצוין במדויק על ידי המקורות, אך רוב החוקרים ממקמים אותו במרטיגס (אנ') המודרני, אולי באתר תולון, על חוף האטנג דה בר.   תלמי, ומאוחר יותר הקוסמוגרפיה של רוונה (אנ'), קורא לזה בשם קולוניה, אבל כנראה בטעות שכן גם מלה וגם פליניוס הזקן (שהשתמשו במקורות מהתקופה האוגוסטנית) התייחסו ליישוב כאופידום במאה ה-1 לספירה.  האדמות היו ממוקמות מסביב לאטנג דה בר ניתנו כנראה לארליה (ארל) על ידי הרומאים כאשר הכניעו את מסאליה בשנת 49 לפני הספירה.
אופידום נוסף נמצא ב-Mastromela או Mastramélē (Μαστραμέλη). הוא זוהה באופן מסורתי עם Oppidum de Saint-Blaise, על אף שהדבר זכה לביקורת מאחר שהיישוב נמצא רחוק מדי מה-Etang de Berre (Stagnum Mastromela), שעל שמו הוא נקרא.
ראו גם

גאליה
רשימת עמי גאליה
רשימת שבטים קלטים
לקריאה נוספת

Pliny (1938). Natural History. Loeb Classical Library. תורגם ע"י Rackham, H. Harvard University Press. ISBN 9780674993648.}
ביבליוגרפיה

Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201.
Chausserie-Laprée, Jean; Rétif, Michel (2002). "Villa et vicus sur le territoire de Martigues durant le Haut Empire". Revue archéologique de Narbonnaise. 35 (1): 163–194. doi:10.3406/ran.2002.1102.
Chausserie-Laprée, Jean (2005). Martigues, terre gauloise : entre Celtique et Méditerranée. Errance. ISBN 2-87772-292-9.
Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236.
Gascou, Jacques (2002). "Une inscription de Martigues et le statut de Maritima Avaticorum". Revue archéologique de Narbonnaise. 35 (1): 195–198. doi:10.3406/ran.2002.1103.
Leveau, Philippe (1993). "Agglomérations secondaires et territoires en Gaule Narbonnaise". Revue archéologique de Narbonnaise. 26 (1): 277–299. doi:10.3406/ran.1993.1438.
Rivet, A. L. F. (1988). Gallia Narbonensis: With a Chapter on Alpes Maritimae : Southern France in Roman Times. Batsford. ISBN 978-0-7134-5860-2.
Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699.
הערות שוליים

↑  Ptolemy. Geōgraphikḕ Hyphḗgēsis, 2:10:5.
↑  Pliny. Naturalis Historia, 3:34; Pomponius Mela. De situ orbis, 2:78.
↑  Falileyev 2010, s.v. Avatici.
↑  Talbert 2000, Map 15: Arelate-Massalia.
↑  Barruol 1969, p. 195.
1 2  Chausserie-Laprée 2005, p. 7.
↑  Barruol 1969, p. 188.
↑  Rivet 1988, p. 16.
1 2  Rivet 1988, pp. 202–203.
↑  Leveau 1993, p. 284.
1 2  Gascou 2002, pp. 196–197.
The Best Day

| --- | --- |
 שיר בביצוע טיילור סוויפט
 מתוך האלבום Fearless
 יצא לאור:  11 בנובמבר 2008
 תאריך הקלטה:  2007–2008
 סוגה:  קאנטרי
 שפה:  אנגלית
 אורך:  4:05
 חברת תקליטים:  ביג משין
 כתיבה:  טיילור סוויפט
 הפקה:  נייתן צ'פמן, טיילור סוויפט
"The Best Day" (בעברית: "היום הטוב ביותר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless. השיר יצא לאור ב-11 בנובמבר 2008, בסמוך לצאת האלבום, על ידי חברת התקליטים ביג משין רקורדס.
אף על פי שלא יצא כסינגל שיווקי ולא כסינגל, הצליח השיר להגיע למקום השלישי במצעד השירים מתחת להוט 100.
רקע וכתיבה

את "The Best Day" הקדישה סוויפט לאימהּ, אנדריאה. השיר הוא בלדה מאופקת, והוא השיר היחיד באלבום שנכתב בצורת בית פשוט, ללא פזמון. היא חיברה אותו בזמן סיבוב ההופעות בקיץ של שנת 2007, והקליטה אותו ללא ידיעתה של אימה כיוון שהחליטה להעניק לה אותו כמתנת חג המולד.
כמו כן, היא הרכיבה קטעים מסרטי וידאו ביתיים, ויצרה קליפ איתו הפתיעה את אימה בערב החג. אנדריאה לא הייתה מודעת בהתחלה לכך שסוויפט שרה את הרצועה; ברגע ששמה לב, פרצה בבכי. היא החליטה לכלול את השיר באלבום כיוון שרצתה להתייחס לעובדה שאימה הייתה החברה הטובה ביותר שלה בתהליך הכנת האלבום.‏
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-79 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 81 |  |
| רולינג סטון | כל 206 השירים של טיילור סוויפט, לפי דירוג | 79 |  |
| BuzzFeed | 167 השירים הטובים ביותר של טיילור סוויפט, לפי דירוג | 77 |  |
| NME | השירים הטובים ביותר של טיילור סוויפט, לפי דירוג | 79 |  |
| Paste | 158 השירים הטובים ביותר של טיילור סוויפט, לפי דירוג | 53 |  |
| Vulture | 179 השירים הטובים ביותר של טיילור סוויפט, לפי דירוג | 86 |  |